Shane O’Brien Kerhoon loppukaudeksi

Etusivu / Ajankohtaista / Shane O’Brien Kerhoon loppukaudeksi

HPK on tehnyt loppukauden mittaisen sopimuksen NHL-konkari Shane O’Brienin kanssa. Kookas (191 cm / 104 kg) kanadalaispuolustaja on kirjauttanut tililleen yli 500 NHL-ottelua ja yli 300 AHL-ottelua. 33-vuotias O’Brien tunnetaan myös kovista otteistaan kaukalossa. Sopimukseen sisältyy kahden viikon tryout-jakso.

HPK Liiga Oy:n toimitusjohtaja Antti Toivanen kertoo O’Brienin olevan täsmähaku HPK:n joukkueeseen.

– Shane on juuri sellainen pelaaja, jota olemme talven ajan etsineet. Saimme hänestä hyvät ennakkotiedot ja odotamme luottavaisin mielin Shanea Hämeenlinnaan. Luotan siihen, että Shane luo läsnäolollaan työrauhan joukkueemme edetessä kohti kevättä, kommentoi Toivanen.

O’Brien liittyy HPK:n joukkueeseen kuluvan viikon aikana. HPK pelaa keskiviikkona ja lauantaina kotiottelut Lukkoa ja Ässiä vastaan ja torstaina vierasottelun Oulussa.

HPK Tiedotus

Jaa artikkeli: